किशोरी शहाणे

किशोरी शहाणे-विज (२३ एप्रिल, १९६८:मुंबई, महाराष्ट्र, भारत - ) या शास्त्रीय आणि लोकनृत्य नृत्यांगना, चित्रपट अभिनेत्री आणि चित्रपट निर्मात्या आहेत. त्यांनी मराठी व हिंदी चित्रपटांतून तसेच  दूरचित्रवाणी मालिकांमध्ये भूमिका केलेल्या आहेत.

 कारकीर्द 
नववीत असताना त्यांना दुर्गा झाली गौरी या नृत्य नाटिकेत काम करण्याची संधी मिळाली. अकरावीत असताना लक्ष्मीकांत बेर्डे आणि अशोक सराफ यांच्या समवेत भूमिका असलेल्या प्रेम करूया खुल्लम खुल्ला या चित्रपटाद्वारे त्यांनी चित्रपट सृष्टीत पदार्पण केले. पदवीधर होईपर्यंत त्यांनी सुमारे वीस चित्रपटात भूमिका केल्या होत्या.

मिठीबाई महाविद्यालय, मुंबई येथे शिकत असताना किशोरी शहाणे यांची ‘मिस मिठीबाई’ म्हणून निवड झाली होती. ‘माहेरची साडी’ आणि ‘वाजवा रे वाजवा’ या मराठी चित्रपटातील भूमिकांमुळे त्यांना प्रसिद्धी मिळाली. मोरूची मावशी या मराठी नाटकातील आणि आधे अधुरे या हिंदी नाटकातील भूमिकांमुळे त्यांची नाट्य अभिनेत्री म्हणून ओळख निर्माण झाली. ‘एक डाव धोबी पछाड’ आणि ‘नवरा माझा नवसाचा’ या गाजलेल्या मराठी चित्रपटांमध्ये त्यांनी भूमिका केल्या आहेत. ‘प्यार मे ट्विस्ट’ या हृदय शेट्टी दिग्दर्शित, ‘रेड:द डार्क साईड’ या विक्रम भट दिग्दर्शित हिंदी चित्रपटांमध्ये त्यांनी भूमिका केल्या आहेत.

दीपक बलराज वीज या हिंदी चित्रपट निर्मात्याच्या हप्ता बंद, बॉम्ब ब्लास्ट या चित्रपटांमध्ये त्यांनी भूमिका केल्या आहेत. हप्ता बंद या १९९१ सालच्या चित्रपटाच्या दरम्यान त्यांची दीपक वीज यांच्याशी जवळीक निर्माण होऊन त्यांचा विवाह झाला. त्यानंतर त्यांनी हिंदी दूरचित्रवाणी मालिकांमध्ये काम करण्यास सुरुवात केली. त्याबरोबरच हिंदी आणि मराठी चित्रपटांमध्ये काम करणे सुरूच ठेवले. ‘घर एक मंदिर’, ‘ जस्सी जैसी कोई नही’, आणि ‘सिंदूर’ या हिंदी  मालिकांमधील त्यांच्या भूमिका विशेष गाजल्या. त्या शास्त्रीय आणि लोकनृत्य नृत्यांगना असून त्यांनी भारतात तसेच परदेशात नृत्याचे कार्यक्रम सादर केले आहेत.

मिसेस ग्लॅड रॅग्ज सौंदर्य स्पर्धेत २००३ साली त्या उपविजेत्या ठरल्या. चित्रपट निर्माती, दिग्दर्शिका म्हणून त्यांनी बनवलेल्या  ‘मोहटयाची रेणुका’ या चित्रपटाला महाराष्ट्र सरकराचा सर्वोत्कृष्ट संकलनाचा पुरस्कार २००७ मध्ये मिळाला. त्यांचा पुढच्या ‘मालिक एक’ या साईबाबांच्या जीवनावरील चित्रपटात जॅकी श्रॉफ प्रमुख भूमिकेत होते.

‘ऐका दाजिबा’ या मराठी चित्रपटाची निर्मितीसुद्धा त्यांनी केली. सध्या त्या ‘शक्ती अस्तित्त्व के एहसास की’ या कलर्स वाहिनीवरील मालिकेत त्या भूमिका करत आहेत.

२०१९ साली कलर्स मराठी वाहिनीवरील ‘बिग बॉस मराठी’ रिॲलिटी शोमधील सहभागामुळे त्या पुन्हा प्रकाशझोतात आल्या.

 चित्रपट 
 वर्ष  चित्रपट  भूमिका  सह-कलाकार  भाषा  १९८६  कर्मा  हीना  नसीरुद्दीन शाह, जॅकी श्रॉफ  हिंदी  १९८७  प्रेम करूया खुल्लम खुल्ला  सीमा  अशोक सराफ, लक्ष्मीकांत बेर्डे  मराठी  १९८७  आनंदी आनंद  शमा  प्रशांत दामले  १९८८  माझा पती करोडपती  हेमा देशमुख  सचिन पिळगावकर, सुप्रिया पिळगावकर  १९८९  सगळीकडे बोंबाबोंब  माला धरधरणे  अशोक सराफ, वर्षा उसगावकर  १९८९  नस्ती आफत  मोना  नितीश भारद्वाज  १९८९  बाळाचे बाप ब्रह्मचारी  शामला तवदाने  लक्ष्मीकांत बेर्डे  १९८९  आत्मविश्वास  आसावरी मंगळकर  सचिन पिळगावकर  १९९०  चंगू मंगू  मिनी खटले  अशोक सराफ, लक्ष्मीकांत बेर्डे  १९९०  धुमाकूळ  ललिता प्रधान  लक्ष्मीकांत बेर्डे  १९९१  आयत्या घरात घरोबा  शोभना कस्तुरे  सचिन पिळगावकर, अशोक सराफ  १९९१  हप्ता बंद  हरीशची पत्नी  जॅकी श्रॉफ  हिंदी  १९९१  प्यार का देवता  सुजाता कुमार  मिथुन चक्रवर्ती  १९९१  माहेरची साडी  विकीची मैत्रीण  अलका कुबल, अजिंक्य देव  मराठी  १९९१  बंडल बाज  अंजू  प्रशांत दामले  १९९१  जीवा सखा  ज्युली  लक्ष्मीकांत बेर्डे, अजिंक्य देव  १९९२  गृहप्रवेश  रिटा फर्नांडिस  अजिंक्य देव  १९९२  किंचाळी  वीणा आनंद  सुनील बर्वे  १९९३  ऐकावे ते नवलंच  रागिणी  अशोक सराफ  १९९३  वाजवा रे वाजवा  मेघा  अजिंक्य देव  १९९३  राम रहीम  किशोरी सारे  लक्ष्मीकांत बेर्डे  १९९३  बॉम्ब ब्लास्ट  नैना  आदित्य पांचोली  हिंदी  २००१  शिर्डी साई बाबा  (निर्माती व दिग्दर्शिका)    २००४  नवरा माझा नवसाचा  लावणी नर्तिका  सचिन पिळगावकर  मराठी  २००५  मुंबई गॉडफादर  कमला  सीमा विश्वास  हिंदी  २००५  प्यार में ट्विस्ट  मधू लोक  ऋषी कपूर, डिंपल कपाडिया  २००६  शादी से पहिले  मिसेस भल्ला  अक्षय खन्ना, आयशा टाकिया  २००६  मोहित्यांची रेणुका  रेणुका    मराठी  २००७  गुड बॉय बॅड बॉय  शिक्षिका  इम्रान हाशमी, तुषार कपूर  हिंदी  २००७  रेड: द डार्क साईड    आफताब शिवदासानी  २००७  फिअर     २००८  सुपरस्टार  मिसेस सक्सेना  कुणाल खेमू  २००९  एक डाव धोबी पछाड  हेमा  अशोक सराफ  मराठी  २०१०  ऐका दाजीबा  रुक्मिणी  अशोक सराफ  २०१०  मिलेंगे मिलेंगे    शाहिद कपूर, करीना कपूर  हिंदी  २०१०  बेनी अँड बबलू  तेजस्विनी  के के मेनन, राजपाल यादव  २०१०  मालिक एक  शकुंतला  जॅकी श्रॉफ  २०११  शागीर्द  मिसेस हनुमंत सिंह  नाना पाटेकर  २०१२  लंगर  गोदावरी    मराठी  २०१२  छोडो कल की बाते  कामवाली बाई  अनुपम खेर  हिंदी  २०१३  पोलीसगिरी  सेहरची आई  संजय दत्त  २०१३  येडा  सावित्री कुलकर्णी  आशुतोष राणा  मराठी  २०१३  एकुलती एक  मधुरा  सचिन पिळगावकर  २०१३  नारबाची वाडी  रेणुका खोत  दिलीप प्रभावळकर  २०१४  या रब  डॉ. शबाना  अजाझ खान  हिंदी  २०१४  अनुराधा  मास्तरजींची पत्नी  स्मृती इराणी  २०१४  कहीं है मेरा प्यार  प्रियाची आई  अभिषेक सेठिया  २०१४  नटी  महेशची पत्नी  सुबोध भावे, तेजस्विनी पंडित  मराठी  २०१४  बदलापूर बॉईज  आई  निशान  हिंदी  २०१४  खैरलांजीच्या माथ्यावर  सुरेखा  मिलिंद शिंदे  मराठी  २०१५  धुरंधर भाटवडेकर  पुष्पा दामले  भरत जाधव  २०१५  क्लासमेट्स  कॉलेज प्राचार्य  अंकुश चौधरी  २०१६  मोहेंजो दरो  बिमा  हृतिक रोशन  हिंदी  २०१७  सिमरन  कुमुद  कंगना राणावत  २०१७  मशीन  माया  मुस्तफा बर्मावाला  २०१७  हार्टबीट्स  शारदा झिंटा  अनीश छाबडा  २०१९  पीएम नरेंद्र मोदी  इदिरा गांधी  विवेक ओबेरॉय  २०१९  ब्लँक  देवानची पत्नी  सनी देओल  २०२४  धर्मरक्षक महावीर छत्रपती संभाजी महाराज  राजमाता जिजाऊबाई भोसले  ठाकूर अनुप सिंग  मराठी  २०२५  सिकंदर  मिसेस राकेश प्रधान  सलमान खान  हिंदी 

 दूरचित्रवाणी मालिका 
 स्वप्नांच्या पलिकडले
 दोन किनारे दोघी आपण
 दामिनी
 बंदिनी
 वृंदावन
 जाडूबाई जोरात 
 बिग बॉस मराठी २
 गुम है किसी के प्यार में (हिंदी)
 पिंकीचा विजय असो!

 मराठी नाटके 
 मोरूची मावशी
 दुर्गा झाली गौरी 
 भ्रमाचा भोपळा 
 मी तुझ्या पाठीशी आहे

 हिंदी नाटके 
 आधे अधुरे
 बेनी अँड बबलू

 संदर्भ 

वर्ग:मराठी नाट्यअभिनेत्री
वर्ग:मराठी चित्रपट अभिनेत्री
वर्ग:मराठी दूरचित्रवाहिनी अभिनेत्री
वर्ग:स्त्री चरित्रलेख
वर्ग:इ.स. १९६८ मधील जन्म
वर्ग:हिंदी चित्रपट अभिनेत्री